laion/Wikipedia-Exotic huggingface dataset:
নীলন্ত রত্নায়েকে

নীলন্ত লক্ষীত কিতসিরি রত্নায়েকে (সিংহলি: නිලන්ත රත්නායක; জন্ম: ২২ নভেম্বর, ১৯৬৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন নীলন্ত রত্নায়েকে। ১৯৮৭-৮৮ মৌসুম থেকে ১০৯০-৯০ মৌসুম পর্যন্ত নীলন্ত রত্নায়েকে’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন নীলন্ত রত্নায়েকে। উভয় খেলাই পাকিস্তান সফরে খেলেছিলেন। ২৪ মার্চ, ১৯৮৯ তারিখে শারজায় পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ১০ ফেব্রুয়ারি, ১৯৯০ তারিখে ব্রিসবেনে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি। "Nilantha Ratnayake"। Cricinfo। ESPN। সংগ্রহের তারিখ ২৫ মে ২০১৪।  দম্মিকা রানাতুঙ্গা কপিলা বিজেগুণবর্ধনে প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে নীলন্ত রত্নায়েকে (ইংরেজি) ক্রিকেটআর্কাইভে নীলন্ত রত্নায়েকে (সদস্যতা প্রয়োজনীয়) (ইংরেজি)
ললিতামানা ফার্নান্দো

থিওয়ারাথানত্রিগ ললিতামানা ফার্নান্দো (সিংহলি: ලලිතමාන ප්‍රනාන්දු; জন্ম: ২৭ ডিসেম্বর, ১৯৬২) সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব ও কোল্টস ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ললিতামানা ফার্নান্দো। ১৯৮৫-৮৬ মৌসুম থেকে ১৯৯৪-৯৫ মৌসুম পর্যন্ত ললিতামানা ফার্নান্দো’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ললিতামানা ফার্নান্দো। ২৫ অক্টোবর, ১৯৮৯ তারিখে মারগাওয়ে অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এমআরএফ ওয়ার্ল্ড সিরিজে (নেহরু কাপ) খেলেছিলেন তিনি। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি। "Players / Sri Lanka / ODI caps"। Cricinfo। সংগ্রহের তারিখ ২০ ফেব্রুয়ারি ২০২১।  "Sri Lanka ODI Batting Averages"। Cricinfo। সংগ্রহের তারিখ ২০ ফেব্রুয়ারি ২০২১।  "Sri Lanka ODI Bowling Averages"। Cricinfo। সংগ্রহের তারিখ ২০ ফেব্রুয়ারি ২০২১।  অমল সিলভা জয়ানন্দ বর্ণবীরা প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ললিতামানা ফার্নান্দো (ইংরেজি) ক্রিকেটআর্কাইভে ললিতামানা ফার্নান্দো (সদস্যতা প্রয়োজনীয়) (ইংরেজি)
রাধে (২০১৭-এর চলচ্চিত্র)

রাধে ২০১৭ সালের একটি নেপালি প্রণয়ধর্মী অ্যাকশন থ্রিলার চলচ্চিত্র। চলচ্চিত্রটি রচনা ও পরিচালনা করেছেন জগদীশ্বর থাপা এবং প্রযোজনা করেছেন সুশীল পোখরেল। প্রমোদ অগ্রহরী ও শিশির ভন্ডারী সহ প্রধান চরিত্রে এই চলচ্চিত্রে অভিনয় করেছেন নিখিল উপ্রেতি, প্রিয়াঙ্কা কার্কি, আশীষ্ম নকর্মি এবং সলোন বস্নেত। চলচ্চিত্রটি রাধে নামে এক ব্যক্তির সম্পর্কে, যিনি প্রিয়াকে ভালোবাসেন তবে একদিন তিনি তার দেশের পক্ষে লড়াইয়ে নেপালি সেনাবাহিনীতে যোগদানের জন্য কারও নজরে না পড়েই গ্রাম ছেড়ে চলে যান। চলচ্চিত্রটি মুক্তির বছরে বক্স অফিসের একটি সফল ছিল। অনুমান করা হয় যে এটি মুক্তির দুই দিনের মধ্যে ৩ কোটি টাকা আয় করেছিলো। রাধে যিনি‌ নিজের মায়ের সাথে বসবাস করেন এবং প্রিয়া নামের একজন মেয়েকে তিনি ভালোবাসেন। কিন্তু প্রিয়ার বাবা তাদের খারাপ আর্থিক অবস্থার কারণে তার কাছে প্রিয়াকে বিয়ে দিতে অস্বীকৃতি জানায়। তারপর একদিন রাধে কাওকে না জানিয়ে গ্রাম ছেড়ে চলে যায় এবং নেপালি সেনাবাহিনীতে যোগ দেয়। রাধে চরিত্রে নিখিল উপ্রেটি প্রিয়া চরিত্রে প্রিয়াঙ্কা কার্কী রাধের বন্ধুর চরিত্রে সেলুন বাসনেট আশীষ্ম নাকারমী প্রমোদ অগ্রহরি শিশির ভান্ডারী চলচ্চিত্রটির চিত্রগ্ৰহণের সময় চলচ্চিত্রের প্রধান অভিনেতা প্রিয়াঙ্কা কারকি অজ্ঞান হয়ে যান, তিনি প্রায় ১০ মিনিটের মতো সময় অচেতন ছিলেন। "एकलमा 'राधे' आक्रमक, मल्टिप्लेक्समा दुवैमा दर्शक"। Mazzakoonline (ইংরেজি ভাষায়)। ২০১৭-০৫-২২ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।  "Radhe - Nepali Movie Ft Nikhil Upreti, Priyanka Karki, Ashisma Nakarmi"। movie (ইংরেজি ভাষায়)। ২০১৭-০৩-১১। ২০১৮-০১-০৭ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।  "Nepali Movie – Radhe (Nikhil Upreti, Priyanka Karki)"। Nepali Movies, films (ইংরেজি ভাষায়)। ২০১৭-১০-১৯। সংগ্রহের তারিখ ২০১৮-০১-০৬।  "Nepali Movie – Radhe Ft. Nikhil Upreti, Priyanka Karki, Ashishma Nakarmi"। Watch Nepali Movies (ইংরেজি ভাষায়)। ২০১৭-১০-১৯। সংগ্রহের তারিখ ২০১৮-০১-০৬। [স্থায়ীভাবে অকার্যকর সংযোগ] "Nikhil's 'Radhe' first look out"। newspage3.com (ইংরেজি ভাষায়)। ২০১৮-০১-০৬ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।  "Malae Maaf Gara Priya From Movie Radhe Ft. Nikhil Upreti & Priyanka Karki With Lyrics"। etcNepal.com (ইংরেজি ভাষায়)। ২০১৭-০২-০২। সংগ্রহের তারিখ ২০১৮-০১-০৬।  "Priyanka Karki Fainted While Shooting For 'Radhe' At Kalinchowk"। Nepali Film News (ইংরেজি ভাষায়)। ২০১৭-০১-২৪। ২০১৮-০১-০৭ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
কানি শাল

কানি শাল হল এক ধরনের কাশ্মীরি শাল যা কাশ্মীরের কানিহাম এলাকায় তৈরি করা হয়। এটি কাশ্মীরের প্রাচীনতম হস্তশিল্পগুলোর একটি। হস্তশিল্পটি মুঘলদের সময় থেকেই এই উপত্যকার একটি অংশ ছিল। শালগুলো পশমিনা সুতা দিয়ে বোনা হয়। জম্মু ও কাশ্মীর সরকার কানি শালকে একটি ভৌগোলিক নির্দেশক হিসেবে স্বীকৃতি দিয়েছে। কানি বয়নকে কানিহামের একটি আদি শিল্প বলে মনে করা হয় এবং খ্রিস্টপূর্ব ৩০০০ নাগাদ এর উপস্থিতি চিহ্নিত হয়েছে। এই দুর্দান্ত শালটি এককালে মুঘল রাজা, শিখ মহারাজ এবং ব্রিটিশ অভিজাতদের আকৃষ্ট করেছিল। আইন-ই-আকবরিতে লিপিবদ্ধ রয়েছে যে সম্রাট আকবর কানি শালের একজন উৎসাহী সংগ্রাহক ছিলেন। 'কানি' নামটি এর বিশেষ কারিগররা যে অঞ্চলের (কানিহাম), সেখান থেকেই এসেছে। কাশ্মিরিতে 'কানি' শব্দের অর্থ কাঠের ছোট একটি আয়তাকার লাটাই। কানি শাল তাঁতের মাধ্যমে পশমিনা থেকে তৈরি করা হয়। তবে সাধারণ পশমিনা শালে ব্যবহৃত মাকুর পরিবর্তে কানি শাল তৈরিতে বেত বা কাঠের তৈরি সূঁচ ব্যবহার করা হয়। কানি শালগুলো কেবল সঠিকভাবে যথেষ্ট প্রশিক্ষিত কারিগরই বুনতে পারে। এর বুনন কৌশল এবং জ্ঞান পূর্বপুরুষ থেকে পরবর্তী প্রজন্মের মধ্যে স্থানান্তরিত হয়েছে। অনুমান করা হয় যে ১০,০০০ সংখ্যক কানি তাঁতির মধ্যে বর্তমানে মাত্র ২০০০ কারিগর রয়েছেন। একটি কানি জামাওয়ার পশমিনা শাল তৈরি করতে যে পরিমাণ কারিগরি জটিলতা এবং শ্রম লাগে তা অন্য যে কোনও তাঁত পণ্যের তুলনায় বেশি। একারণেই এগুলো সাধারণত বাজারের যে কোনও পশমিনা শালের চেয়ে বেশি দামের হয়। সাম্প্রতিক সময়ে মেশিন বোনা শালে তালিম বিন্যাসগুলো ব্যবহৃত হয় যা দেখতে একরকম কানি শালের মতই। কাশ্মীর ও ভারতের অন্যান্য অংশে এবং বাইরেও বাণিজ্যিকভাবে এটি বিক্রি হয়। কানি শালকে লন্ডনের ভিক্টোরিয়া এবং অ্যালবার্ট মিউজিয়াম, প্যারিসের মুসি দেস আর্টস দেকোরাতিফ্স এবং নিউইয়র্কের মেট্রোপলিটন জাদুঘরের ইসলামিক শিল্প বিভাগের মতো বিশ্বের সেরা যাদুঘরগুলোতে রাখা হয়েছে। "Kashmir's famous Kani shawls get GI status"। The Hindu। ২২ মার্চ ২০১০। সংগ্রহের তারিখ ২৪ মার্চ ২০১৬।  Vasudev, Shefalee (২১ জুলাই ২০১৫)। "Looms of the valley"। Mint। সংগ্রহের তারিখ ২৪ মার্চ ২০১৬।  Beigh, Aamir (২০১৮-০৫-১৫)। "Process Of Making A Kani Shawl | Pure Kashmir"। Medium (ইংরেজি ভাষায়)। সংগ্রহের তারিখ ২০১৯-১০-০২।  "Kani Pashmina Shawls"। purekashmir.com। সংগ্রহের তারিখ ২০১৯-১০-০২।  Pashmina.com (২০১৮-০৫-২৮)। "What is a Kani Shawl & Kani Pashmina Shawl Price & How it is made?"। Pashmina Editorial (ইংরেজি ভাষায়)। ২০১৯-১০-০২ তারিখে মূল থেকে আর্কাইভ করা। সংগ্রহের তারিখ ২০১৯-১০-০২।  Vasudev, Shefalee (২০১৪-০৪-১২)। "The other side of pashmina"। Mint (ইংরেজি ভাষায়)। সংগ্রহের তারিখ ২০১৯-১০-০২।
আদমবক্কম

আদমবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ আদমবক্কম চেন্নাই মহানগরের বেলাচেরি এবং আলান্দুর তালুকের মধ্যবর্তী৷ এর উত্তর পশ্চিমে রয়েছে আলান্দুর, উত্তর-পশ্চিম দিকে রয়েছে সেন্ট থমাস মাউন্ট, পশ্চিমে রয়েছে নঙ্গানলুর, দক্ষিণ-পশ্চিম দিকে রয়েছে কীলকট্টলাই, দক্ষিণে রয়েছে পুলুতিবক্কম, দক্ষিণ-পূর্বে রয়েছে মাড়িবক্কম, পূর্ব দিকে রয়েছে বেলাচেরি এবং উত্তর দিকে রয়েছে গিণ্ডি৷ আগে আদমবক্কমের একটি অংশমাত্র চেন্নাই পুরসভার সরাসবি শাসনাধীন ছিলো৷ ২০১১ খ্রিস্টাব্দের অক্টোবর মাসের পর থেকে সম্পূর্ণ আদমবক্কমকে চেন্নাই পুরসভার অন্তর্ভুক্ত করা হয়৷ এমআরটিএস-এর প্রকল্প অনুযায়ী চেন্নাই শহরতলির অন্তর্গত আদমবক্কম রেলওয়ে স্টেশন এই অঞ্চলের যাতায়াত মাধ্যমে গতি আনবে৷ বেলাচেরির মতো অর্থনৈতিকভাবে উন্নত লোকালয়ের নিকটবর্তী ও সড়ক সহ রেলপথে যাতায়াত সহজ হওয়ায় আদমবক্কম একটি আদর্শ লোকালয়ে পরিণত হচ্ছে৷ আদমবক্কমের অবস্থান ১২°৫৯′ উত্তর ৮০°১২′ পূর্ব﻿ / ﻿১২.৯৯° উত্তর ৮০.২০° পূর্ব﻿ / 12.99; 80.20 স্থানাঙ্কে৷ এটির গড় উচ্চতা সমুদ্রতল থেকে ৭ মিটার বা ২৩ ফুট। আদমবক্কমের জীবননগরে অবস্থিত আদমবক্কম হ্রদ ও পার্শ্ববর্তী বেলাচেরি হ্রদ রয়েছে। আদমবক্কমে বিভিন্ন সংস্কৃতি এবং বিভিন্ন ধর্মের লোক একসঙ্গে বসবাস করেন।এখানে অবস্থিত বিখ্যাত হিন্দু মন্দিরটি হলো সেন্ট থমাস মাউন্ট রেলওয়ে স্টেশনের নিকট অবস্থিত পালণ্ডী আম্মা মন্দির। এছাড়াও রয়েছে সুন্দর বিনায়ক মন্দির, দেবী নাগমুতু মারিয়াম্মান মন্দির, সুব্রহ্মণ্যস্বামী মন্দির, ভুবনেশ্বরী আম্মা মন্দির এবং নন্দীশ্বর মন্দির। বিশ্বরূপ সর্বমঙ্গল শনীশ্বর মন্দিরটি নাগমুতু মারিয়াম্মান মন্দিরের ভেতর অবস্থিত৷ উল্লেখ্য মসজিদ হলো মস্তান গোরী মসজিদ ও গীর্জার মধ্যে রয়েছে মার্কস ক্যাথোলিক চার্চ৷ গিন্ধী স্ট্রিটের অধিভগবান দিগম্বর জৈন মন্দির এখানকার যথাচর্চিত জৈন মন্দির৷ আদমবক্কমে রয়েছে পূর্ণ কর্মদক্ষ এমটিসি বাস পরিষেবা৷ এখানে অবস্থিত বাস ডিপোটি গাড়ি রাখা, রক্ষণাবেক্ষণ ও পেট্রোল ভরার জন্য ব্যবহৃত হয়৷ চেন্নাই শহরতলি রেলওয়ের অন্তর্গত সেন্ট থমাস মাউন্ট রেলওয়ে স্টেশনটি আলান্দুর ও আদমবক্কমের মধ্যবর্তী৷ চেন্নাই এমআরটিএস-এর পরিকল্পিত উত্তোলিত পথের দ্বিতীয় পর্যায়ের কাজ সম্পূর্ণ হলে আদমবক্কম রেলওয়ে স্টেশনটি তৈরি হয়ে যাবে বলে আশা রয়েছে৷ পরিকল্পনা অনুযায়ী এই স্টেশনটি হবে মাড়িবক্কমের নিকট মেটবক্কম মেইন রোডের জংশনের ওপর৷ সেন্ট থমাস মাউন্ট ভূগর্ভপথ ও তিল্লাই গঙ্গানগর ভূগর্ভপথ আদমবক্কমের সাথে ৩২ নং জাতীয় সড়ককে যুক্ত করেছে৷ আদমবক্কম থেকে এমটিসি বাস পরিষেবার মাধ্যমে নঙ্গানলুর, মেটবক্কম, মাড়িবক্কম, কীলকট্টলাই, নান্মঙ্গলম, কোয়িলমবক্কম পুলুতিবক্কম অঞ্চলের সাথে যুক্ত৷ বেলাচেরি থেকে পুলুতিবক্কম, আদমবক্কম ও সেণ্ট থমাস মাউন্ট পর্যন্ত শহরতলি রেল বিস্তৃতির কাজ চলছে৷ সেন্ট্রাল থেকে সেন্ট থমাস মাউন্ট অবধি মেট্রোরেল তৈরীর কাজ চলছে এই মেট্রো সম্পূর্ণ হলে আদমবক্কম থেকে চেন্নাই আন্তর্জাতিক বিমানবন্দর এবং শহরের উত্তরের বিভিন্ন অংশ সুগম হবে। জহরলাল নেহেরুর অথবা চেন্নাই ইনার রিং রোড আদমবক্কমের বাইরের দিকের সীমান্ত নির্দেশ করে। এই সীমান্ত বরাবরঅতি সাম্প্রতিককালে কিছু এস্টেট এবং অর্থনৈতিক সংস্থা গড়ে উঠেছে। "Expanded Chennai Corporationto be divided into 3 regions"। The Hindu। ২৫ নভেম্বর ২০১১। সংগ্রহের তারিখ ২৪ জুলাই ২০১২।  Falling Rain Genomics, Inc - Adambakkam Aloysius Xavier Lopez (১৮ নভেম্বর ২০১১)। "MRTS to Adambakkam likely by mid-2012"। The Hindu। সংগ্রহের তারিখ ২৪ জুলাই ২০১২।
হো জামালো

হো জামালো হল পাকিস্তানের সিন্ধি সংস্কৃতিতে বিশেষত সিন্ধু প্রদেশের সিন্ধি ভাষার একপ্রকার লোকসঙ্গীত এবং সে সম্পর্কিত নৃত্য। এটি মূলত মধ্য উনিশ শতকের স্থানীয় লোক-নায়ক জামালো খোসো বালুচের সাথে সংশ্লিষ্ট। আধুনিক সময়ে, গানটি ১৯৪৭ সাল থেকে পুনরায় জনপ্রিয় হয়েছে এবং সিন্ধি ভাষায় আবিদা পারভিন ও উর্দু ভাষায় শাজিয়া খুশ্ক এটি পুনরায় রেকর্ড করেছেন। বেশিরভাগ ক্ষেত্রে যেখানে সিন্ধুর যুদ্ধ এবং লোককাহিনীর বিবরণ তুলে ধরা হয় সেখানে এই সঙ্গীত এবং নৃত্যটি কোন অনুষ্ঠানের শেষে পরিবেশিত হয়। উৎসব এবং উদ্‌যাপন উপলক্ষে এই নাচ করা হয়। প্রধান সংগীতশিল্পী জামালোর সাহসিকতার প্রশংসা করে এর চরণগুলো গাওয়া হয় এবং প্রতিটি শ্লোকের সাথে নৃত্যশিল্পীরা "হো জামালো!" বলে চিৎকারমূলক সুর তোলে এবং প্রধান গায়ককে ঘিরে সাধারণ নৃত্যের পদক্ষেপগুলো অনুসরণ করে থাকে। গানটির শেষের দিকে গতি বাড়িয়ে দেওয়া হয়। বিশেষ ধরনের এই পরিবেশনাটিকে ট্রান্স-ইনডিউসিং বলা হয়। জামালো শিদি সিন্ধু প্রদেশের সুক্কুরে জন্মগ্রহণ করেছিলেন যা তৎকালে ব্রিটিশ অধিকৃত ভারতের বোম্বে প্রেসিডেন্সির অধীনে ব্রিটিশ ইস্ট ইন্ডিয়া কোম্পানির কোম্পানি শাসনের আওতায় ছিল এবং পরবর্তী কালে অধুনাতন পাকিস্তানের সিন্ধু প্রদেশের অন্তর্ভুক্ত হয়। সম্ভবত ১৮৮৯ সালে ব্রিটিশ ইস্ট ইন্ডিয়া কোম্পানির কর্মকর্তা জন জ্যাকব তাকে সুক্কুরে ফাঁসিতে ঝুলানোর মাধ্যমে মৃত্যুদণ্ডে দণ্ডিত করার আদেশ জারি করেছিলেন। এর এক বছর পরেই খুব দ্রুত জ্যাকব সিন্ধের ভারপ্রাপ্ত কমিশনার হন, তারপর পার্সিতে নিযুক্ত হয়েছিলেন। জামালো (যে প্রচলিত নামে তিনি পরিচিত) সুক্কুর সেতুর নিকটে একটি জেলে বন্দী ছিলেন, যেটি ইংরেজ সরকার কর্তৃক ট্রেনের জন্য নির্মিত হয়েছিল, কিন্তু তা তখনো চালু করা হয় নি। সেই সময়েই সিন্ধু সরকার ঘোষণা করেছিল যে, কেউ যদি সেতুটি পেরিয়ে ট্রেন পরীক্ষা করে চালিয়ে যেতে পারে তবে তাকে পুরস্কার দেওয়া হবে। জামাল জ্যাকবকে একটি চিঠি পাঠিয়ে রেললাইন পেরুনোর প্রস্তাব দিয়েছিলেন এই শর্তে যে যদি ইনি নিরাপদে পার হয়ে যান তবে তাঁকে জেল এবং কারাভোগ থেকে মুক্তি দেওয়া হবে। তিনি নিরাপদে রেললাইন পেরিয়েছিলেন, ফলে শর্তমত তিনি মুক্তি পেয়েছিলেন এবং সিন্ধের ইস্ট ইন্ডিয়া কোম্পানির গভর্নর তাঁকে পুরস্কৃত করেছিল। তাঁর স্ত্রী তাঁর অসমসাহসিক কার্য সম্পর্কে "হো জামালো" গানটি রচনা করেছিলেন এবং এটি তখন থেকেই এই অঞ্চলে বিখ্যাত হয়ে উঠেছে। সিন্ধি সংস্কৃতি Encyclopedia of Baloch, Yasir Khan Baloch https://www.dawn.com/news/1433223 আবিদা পারভীন পরিবেশিত "হো জামালো" (অডিও, এমপিথ্রি ফর্ম্যাট) শাজিয়া খুশক পরিবেশিত "হো জামালো" (অডিও, এমপিথ্রি ফর্ম্যাট)
বকশীগঞ্জ থানা

বকশীগঞ্জ থানা বাংলাদেশের জামালপুর জেলার অন্তর্গত বকশীগঞ্জ উপজেলার একটি থানা। ১৯৮২ সালের ৩০ এপ্রিল দেওয়ানগঞ্জ থানা থেকে ৫টি এবং বর্তমান শেরপুর জেলাধীন শ্রীবরদী থানা থেকে ২টি ইউনিয়ন মোট ৭টি ইউনিয়ন পরিষদের সমন্বয়ে বকশীগঞ্জ থানা প্রতিষ্ঠিত হয়। বকশীগঞ্জ উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম বকশীগঞ্জ থানার আওতাধীন। পৌরসভা: বকশীগঞ্জ ইউনিয়নসমূহ: ১নং ধানুয়া কামালপুর ২নং বগারচর ৩নং বাট্টাজোড় ৪নং সাধুরপাড়া ৫নং বকশীগঞ্জ ৬নং নিলাখিয়া ৭নং মেরুরচর বকশীগঞ্জ উপজেলা জামালপুর জেলা "বকশীগঞ্জ উপজেলার পটভূমি"। bokshiganj.jamalpur.gov.bd। জাতীয় তথ্য বাতায়ন। ১৮ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২১।  "ইউনিয়নসমূহ - বকশীগঞ্জ উপজেলা"। bokshiganj.jamalpur.gov.bd। জাতীয় তথ্য বাতায়ন। ২৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২১।
বারবারা ডি. মেটকাল্ফ

বারবারা ড্যালি মেটকাল্ফ (জন্ম: ১৩ সেপ্টেম্বর ১৯৪১) মার্কিন যুক্তরাষ্ট্রের ক্যালিফোর্নিয়া বিশ্ববিদ্যালয়ের ইতিহাস বিভাগের অবসরপ্রাপ্ত অধ্যাপিকা। তিনি দক্ষিণ এশিয়া, বিশেষত উপনিবেশিক আমলের ইতিহাস এবং মুসলিম জনসংখ্যার ভারত এবং পাকিস্তানের ইতিহাস বিশেষজ্ঞ। তিনি এর আগে ক্যালিফোর্নিয়া বিশ্ববিদ্যালয়ের কলেজ অফ লেটারস অ্যান্ড সায়েন্সের ডিন এবং মিশিগান বিশ্ববিদ্যালয়ের ইতিহাসের অ্যালিস ফ্রিম্যান পামার অধ্যাপিকা হিসেবে দায়িত্ব পালন করেছিলেন (২০০৩—২০০৯)। তিনি ১৯৯৪ সালে অ্যাসোসিয়েশন ফর এশিয়ান স্টাডিজের সভাপতি এবং ২০১০-১১ সালে আমেরিকান হিস্টোরিকাল অ্যাসোসিয়েশনের সভাপতি ছিলেন। Gilmartin, David। "Barbara D. Metcalf Biography"। American Historical Association। সংগ্রহের তারিখ ৫ জুলাই ২০১৪।
ডাক্টাস আর্টেরিওসাস

ডাক্টাস আর্টেরিওসাস হলো বর্ধনশীল ভ্রূণের একটি রক্তনালি যা পালমোনারি ধমনীর কাণ্ডকে নিকটবর্তী নিম্নমুখী মহাধমনীর সাথে যুক্ত করে। এটি ডাক্টাস বোটালি নামেও পরিচিত। ডাক্টাস বোটালি নামটি ইতালীয় শারীরবিজ্ঞানী লিওনার্দো বোটালোর নামে নামকরণ করা হয়েছে[১]। ডাক্টাস আর্টেরিওসাস ডান নিলয় থেকে বেশিরভাগ রক্তকে ভ্রূণের তরল-ভরা অ-কার্যক্ষম ফুসফুসে যেতে বাইপাস হিসেবে কাজ করে। জন্মের সময় এটি বন্ধ হয়ে যায় এবং লিগামেন্টাম আর্টেরিওসামে পরিণত হয়। ডাক্টাস আর্টেরিওসাসটি ভ্রূণের বিকাশের সময় বামদিকের ষষ্ঠ অ্যাওর্টিক আর্চ থেকে গঠিত হয় এবং অ্যাওর্টিক আর্চের শেষ অংশ (অ্যাওর্টাল ইস্টমাস) এবং পালমোনারি ধমনীর প্রথম অংশকে সংযুক্ত করে। শিশুর জন্মের পরে যদি ডাক্টাস আর্টেরিওসাসটি বন্ধ না হয় তবে সেটি ডাক্টাস আর্টেরিওসাস নামে একটি ক্লিনিকাল অবস্থার সৃষ্টি হয়। যার ফলস্বরূপ মহাধমনী থেকে পালমোনারি ধমনীতে রক্তের অস্বাভাবিক প্রবাহ ঘটে। এক্ষেত্রে সঠিক চিকিৎসা করা না হলে পালমোনারি হাইপারটেনশন, ডান নিলয়ের হার্ট ফেইলিউর এমনকি কার্ডিয়াক অ্যারিথমিয়াও (কার্ডিয়াক স্পন্দনহীনতা) হতে পারে। Bamforth, Simon D.; Chaudhry, Bill (২০১৩-০৩-০১)। "Clarification of the identity of the mammalian fifth pharyngeal arch artery" (ইংরেজি ভাষায়): 173–182। আইএসএসএন 1098-2353। ডিওআই:10.1002/ca.22101। পিএমআইডি 22623372।  Monvadi B. Srichai (২০০৭)। Computed tomography and magnetic resonance of the thorax (4th সংস্করণ)। Wolters Kluwer/Lippincott Williams & Wilkins। পৃষ্ঠা 100। আইএসবিএন 9780781757652।  বার্কলে.ইডুতে জন্মের সময় সংবহন পরিবর্তন
বিজ্ঞান ও প্রযুক্তি জাতীয় কাউন্সিল

বিজ্ঞান ও প্রযুক্তি জাতীয় কাউন্সিল (ইংরেজি: National Council for Science and Technology) বাংলাদেশ সরকারের একটি জাতীয় কাউন্সিল যা বিজ্ঞান ও প্রযুক্তি সম্পর্কিত নীতি বিকাশের জন্য দায়বদ্ধ। এটি বিজ্ঞান এবং প্রযুক্তি গবেষণা সুবিধার বিকাশ ও পরিচালনা করে। এটির নেতৃত্বে আছেন প্রধানমন্ত্রী শেখ হাসিনা। "Bangladesh :: Science & Technology"। discoverybangladesh.com। ১৬ মে ২০২০ তারিখে মূল থেকে আর্কাইভ করা। সংগ্রহের তারিখ ১২ মে ২০২০।  সৈয়দ ফরহাত আনোয়ার (২০১২)। "বিজ্ঞান ও প্রযুক্তি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Prioritise science action plan"। The Daily Star (ইংরেজি ভাষায়)। ১১ নভেম্বর ২০১২। সংগ্রহের তারিখ ১২ মে ২০২০।
কোভাই কোরা শাড়ি

কোভাই কোরা শাড়ি হল সুতির তৈরি এক ধরনের শাড়ি যা ভারতের তামিলনাড়ুর কোয়েম্বাটুর অঞ্চলে তৈরি করা হয়। ২০১৪-১৫ সালে ভারত সরকার কর্তৃক এটিকে ভৌগোলিক নির্দেশক হিসাবে স্বীকৃতি দেওয়া হয়েছে। কোভাই কোরা শাড়ি রেশম এবং সুতির মিশ্রণে প্রস্তুতকৃত কোরা তুলা থেকে তৈরি করা হয়। কোরা তুলা উৎপাদনের জন্য উন্নত মানের সুতির সুতোর সাথে ঐতিহ্যবাহী রেশম মিশ্রিত করা হয়। এই শাড়িতে উজ্জ্বল রঙের নকশাবহুল পাড় এবং মাঝে মাঝে চকচকে জরি ব্যবহার করা হয়। আবশ্যক নকশাগুলো রঙিন তুলো এবং রেশমের সুতোর সংমিশ্রণে তাঁত ব্যবহার করে বোনা হয়। গতানুগতিক হস্তচালিত তাঁত থেকে তৈরি কোরা তুলার শাড়িগুলো থেকে যন্ত্রচালিত তাঁতের মাধ্যমে বোনা সস্তা কোরা শাড়ির সাথে প্রতিযোগিতার মুখোমুখি হয়েছে। হাতে বোনা শাড়িগুলোর (₹৯০০ থেকে ₹১২০০ ) তুলনায় বিদ্যুতের তাঁতের মাধ্যমে উৎপাদিত সুতি শাড়িগুলোর দাম (₹৪০০ থেকে ₹৬00) অনেক কম। ২০১৪ সালে, তামিলনাড়ু সরকার কোভাই কোরা সুতির শাড়ির জন্য ভৌগোলিক নির্দেশক হিসেবে স্বীকৃতির জন্য আবেদন করেছিল। ২০১৪-১৫ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে। "Industry of Coimbatore"। Coimbatore Corporation। ৩০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৫।  "31 ethnic Indian products given"। Financial Express। সংগ্রহের তারিখ ২৮ জুন ২০১৫।  "FE Editorial Indication of incompetence"। Financial Express। সংগ্রহের তারিখ ২৮ জুন ২০১৫।  "Geographical indication"। Government of India। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৫।  "Kovai Kora cotton gets GI tag"। The Hindu। ৯ জুলাই ২০১৪।  "Kovai Kora cotton sarees"। sareez.com। ৩ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৬।  "Hard times for handloom `kora' silk units"। The Hindu। ১৫ সেপ্টেম্বর ২০০৩।  "GI tag: TN trails Karnataka with 18 products"। Times of India। ২৯ আগস্ট ২০১৩।
বাইট

বাইট হল তথ্য পরিমাপের একটি একক। প্রতিটি বাইনারি অঙ্ককে বিট বলা হয় এবং ৮টি বিটকে এক বাইট বলা হয়। নিচের তালিকা দেখুন: আট বিট = ১ বাইট, ১০২৪ বাইট= ১ কিলোবাইট, ১০২৪ কিলোবাইট= ১ মেগাবাইট, ১০২৪ মেগাবাইট= ১ গিগাবাইট, ১০২৪ গিগাবাইট=১ টেরাবাইট, ১০২৪ টেরাবাইট = ১ পেটাবাইট, ১০২৪ পেটাবাইট = ১ এক্সাবাইট, ১০২৪ এক্সাবাইট = ১ জেটাবাইট, ১০২৪ জেটাবাইট = ১ ইয়োটাবাইট। বাইট শব্দটির প্রচলন সর্বপ্রথম করেন ডঃ ওয়ার্নার বুখোল্ড, ১৯৫৬ সালের জুলাই মাসে। তিনি তখন আইবিএম ৭০৩০ কম্পিউটারের নকশা প্রণয়নের সাথে জড়িত ছিলেন। Origins of the Term "BYTE" ওয়েব্যাক মেশিনে আর্কাইভকৃত ২৩ জুন ২০১২ তারিখে Bob Bemer, accessed 2007-08-12 TIMELINE OF THE IBM STRETCH/HARVEST ERA (1956–1961) ওয়েব্যাক মেশিনে আর্কাইভকৃত ২৯ এপ্রিল ২০১৬ তারিখে computerhistory.org, '1956 July ... Werner Buchholz ... Werner's term "Byte" first popularized' byte catb.org, 'coined by Werner Buchholz in 1956'
আনোয়ারুল হক হক্কী

সৈয়দ আনোয়ারুল হক হক্কী (এসএএইচ হক্কী নামেও পরিচিত) (২২ জানুয়ারী ১৯২২ - ১০ ফেব্রুয়ারি ২০১০) একজন ভারতীয় পণ্ডিত ছিলেন, যিনি বিশ বছর ধরে আলিগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। তিনি ছিলেন আবরারুল হক হক্কীর ছোট ভাই। হক্কীর জন্ম ১৯২২ সালের ২২ জানুয়ারী হার্দোইতে। তিনি লখনউ বিশ্ববিদ্যালয় থেকে বিএ ডিগ্রি এবং আলিগড় মুসলিম বিশ্ববিদ্যালয় থেকে ইতিহাসে এমএ লাভ করেন। তিনি মোহাম্মদ হাবিবের তত্ত্বাবধানে তৈমুর লঙের উপর তার ডক্টরাল থিসিস লিখেছিলেন। তিনি লন্ডন স্কুল অফ ইকোনমিক্সে "ব্রিটিশ ঔপনিবেশিক নীতি" বিষয়ে একটি দ্বিতীয় ডক্টরাল থিসিস লিখেছিলেন। তিনি কুড়ি বছর আলীগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। ১৯৬৭ সালে তিনি বিভাগীয় সাময়িকী, ইন্ডিয়ান জার্নাল অফ পলিটিক্স শুরু করেন। তিনি ১৯৮২ সালে অবসর গ্রহণ করেন। পরবর্তীতে তিনি ওয়ার্সা বিশ্ববিদ্যালয়, মধ্য প্রাচ্য প্রযুক্তি বিশ্ববিদ্যালয় এবং কাশ্মীর বিশ্ববিদ্যালয়ে একজন পরিদর্শন অধ্যাপক হিসাবে শিক্ষকতা করেছিলেন। তার বড় ভাই আবরারুল হক হক্কী একজন ইসলামি পণ্ডিত, যিনি হার্দোইয়ে আশরাফুল মাদারিস প্রতিষ্ঠা করেছিলেন। হক্কী ১০ ফেব্রুয়ারি ২০১০ সালে মারা যান। হক্কীর রচনাগুলির মধ্যে রয়েছে: চিংগিজ: একজন সম্রাটের জীবন ও উত্তরাধিকার দ্বারপ্রান্তে ভারতীয় গণতন্ত্র ভারতে ইউনিয়ন-রাজ্য সম্পর্ক অবরোধের মধ্যে ধর্মনিরপেক্ষতা : প্রচ্ছন্নতা এবং প্রত্যাশায় অযোধ্যা ট্র্যাজেডি গণতন্ত্র, বহুত্ববাদ এবং দেশ-গড়ন প্রথম পর্যায়ের ভারতে তুর্কি প্রভাব আততুর্ক বিপ্লব এবং ভারত মাওলানা মুহাম্মাদ ইলিয়াসের জাগরণী আন্দোলন শ্রম সরকারের ঐপনিবেশিক নীতি নতুন রাজ্যে প্রতিনিধিত্বের সমস্যা ম্যাকিয়াভেলি এবং ম্যাকিয়াভেলিজম (উর্দু) Professor Shan Mohammad। "IN MEMORIAM PROFESSOR SYED ANWARUL HAQ HAQQI (1922‐2010)" (পিডিএফ)। Aligarh Muslim University। সংগ্রহের তারিখ ২৮ জুলাই ২০২০।  "Books authored by S A H Haqqi"। viaf.org। Virtual International Authority File। সংগ্রহের তারিখ ২৮ জুলাই ২০২০।  "Chingiz Khan: the Life and Legacy of an Empire Builder"। academic.oup.com। সংগ্রহের তারিখ ২৮ জুলাই ২০২০।  "The Turkish Impact on India the First Phase, 1206-1414"। Middle East Technical University। ১৯৮৪। সংগ্রহের তারিখ ২৮ জুলাই ২০২০।  Danforth, Sandra C.; Tachau, Frank (১৯৮২)। "Scholarly Meetings Held in Commemoration of the Ataturk Centennial": 5। জেস্টোর 23057674।
তাঞ্জাবুর পুতুল

তাঞ্জাবুর পুতুল হল টেরাকোটার উপাদান দিয়ে তৈরি এক প্রকারের ঐতিহ্যবাহী ভারতীয় খেলনা মাথা নাড়া পুতুল। পুতুলের ভারকেন্দ্র এবং মোট ওজনের কেন্দ্রস্থলটি একেবারে এটির সবচেয়ে নিচের বিন্দুতে কেন্দ্রীভূত থাকে, যার ফলে পুতুলটিকে সামান্য নাড়িয়ে দিলে এর মধ্যে ধীরগতির দোলসহ নাচের মতো একটি অবিচ্ছিন্ন গতিবিধি তৈরি হয়। এই খেলনাগুলো ঐতিহ্যগতভাবে হাতে তৈরি করা হয়। ২০০৮ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে। - তাঞ্জাবুরের স্থানীয় লোকেরা এটিকে তামিল ভাষায় “তাঞ্জাবুর তালাইয়াট্টি বোম্মাই” বলে থাকে যার অর্থ তিড়িং বিড়িং করে মাথা ঝাঁকানো বা মাথা কাঁপানো পুতুল। এটি শরভোজি রাজার শাসনামল থেকে তথা ১৯ শতকের একটি প্রাচীন শিল্প। ভারতীয় হিন্দু সংস্কৃতির প্রতিনিধি জ্ঞান করে দক্ষিণ ভারতে নবরাত্রি মরশুমে তাঞ্জাবুর পুতুলগুলোর চাহিদা বেড়ে যায়। তাঞ্জাবুর পুতুলগুলো মূলত পোড়ামাটি ব্যবহার করে তৈরি করা হয় যা সম্পূর্ণরূপে হস্তনির্মিত। দক্ষ শিল্পীদের হাতে এই পুতুলে নকশা আঁকা হয়। পুতুলগুলোকে ভরতনাট্যম, কথাকলি এবং মণিপুরীর বিভিন্ন ঐতিহ্যবাহী নৃত্যের নৃত্যশিল্পীদের মতো সাজানো হয়। তাঞ্জাবুর  পুতুলের ৪টি আলাদা আলাদা অংশ রয়েছে যেগুলো হল: পা, মাথা, ঊর্ধ্বাঙ্গ এবং নিম্নাঙ্গ। "Thanjavur Doll - An Ancient Indian Art - Swadesi | Made in India" (ইংরেজি ভাষায়)। ২০২১-০৯-২৬ তারিখে মূল থেকে আর্কাইভ করা। সংগ্রহের তারিখ ২০২১-০২-২৫।  Physics Class 9। Pearson Education India। পৃষ্ঠা 184। আইএসবিএন 8131728463।  "Geographical indication"। Government of India। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৫।  Authindia। "7 Facts About Thanjavur Doll"। Authindia (ইংরেজি ভাষায়)। ২০২১-০৪-১১ তারিখে মূল থেকে আর্কাইভ করা। সংগ্রহের তারিখ ২০২১-০২-২৫।  "The doll house: Making of Thanjavur dolls"। The Hindu (ইংরেজি ভাষায়)। ২০১৮-১২-৩০। আইএসএসএন 0971-751X। সংগ্রহের তারিখ ২০২১-০২-২৫।